Baiba Broka (aktrise)

Baiba Broka (dzimusi  Rīgā) ir latviešu teātra un kino aktrise. Ieguvusi gan Spēlmaņu nakts, gan Lielā Kristapa balvas kā labākā aktrise.

 Dzīvesgājums 
Dzimusi rakstnieka un kinoscenārista Antona Broka (1929–2024) un viņa sievas Māras ģimenē.
No 1987. gada līdz 1992. gadam viņa apmeklēja Lidijas Stiebras aktieru studiju, vēlāk no 1990. gada līdz 1992. gadam — arī Rīgas Kinostudijas Tautas kinoaktieru studiju. No 1992. līdz 1996. gadam mācījās Latvijas Kultūras akadēmijā, iegūstot specialitātes "kino režija" un "dramatiskā teātra aktieris".Baiba Broka  Jaunais Rīgas teātris, Atjaunināts

Pēc Kultūras akadēmijas Aktieru fakultātes beigšanas strādā Jaunajā Rīgas teātrī. Filmējās vairākās filmās un TV seriālos. 1990. gadā saņēma Lielā Kristapa balvu kā labākā aktrise filmā "Valsis mūža garumā".

Brālis Normunds Broks ir pedagogs un politiķis, bijis Īpašu uzdevumu ministrs Eiropas Savienības līdzekļu apguves lietās divās valdībās. Baiba Broka bija precējusies ar skaņu režisoru Gati Buili. Ir 2 bērni — meita Barbara (dzimusi 2008. gadā) un dēls Teodors (dzimis 2010. gadā).Baiba Broka  spotnet.lv, Atjaunināts

 Lomas teātrī 

 1990. gadi 
B. Broka piedalījusies nozīmīgajā LKA kursa diplomdarba izrādē "Brāļi Karamazovi" Grušas lomā (1997, rež. P. Krilovs). Viņa spēlējusi arī Gata Šmita pirmajās izrādēs — atveidojusi Elizabetes lomu Nepanesamā teātra arteļa izrādē V. Šekspīra "Ričards III" (1996) un Rozmarijas lomu A. Levina romāna dramatizējumā "Rozmarijas bērns" (JRT, 1997). Piedalījusies arī studijteātra "Skatuve" izrādēs. B. Brokas darbība Jaunajā Rīgas teātrī sākās ar Ļikas lomu A. Arbuzova lugā "Mans nabaga Marats" (rež. A. Hermanis, 1997), par to viņa saņēma "Spēlmaņu nakts" balvu kā labākā jaunā aktrise. Sekoja lomas V. Kairiša izrādēs: Elīna (R. Blaumaņa "Skroderdienas Silmačos", 1998) un Adelaida (F. Dostojevska "Idiots", 1999). 

 2000.—2009. gadi 
Šajā laikā B. Broka atveidoja nozīmīgas lomas A. Hermaņa izrādēs: Kazja (J. Ivaškēviča "Vilkumuižas jaunkundzes", 2000), Marija Antonovna (N. Gogoļa "Revidents", 2002), Frīda (K. Dīras "Stāsts par Kasparu Hauzeru", 2002), Večiņa (izrāde "Garā dzīve", 2003), lomas izrādēs "Latviešu stāsti" (2004) un "Latviešu mīlestība" (2006). Spēlējusi arī M. Ķimeles izrādēs: Maša (A. Čehova "Trīs māsas", 2005), Lizaveta Bogdanovna, (I. Turgeņeva "Mēnesis uz laukiem", 2005), Anna Savicka (izrāde "Nakts tarifs", 2006), Zoja (A. Volodina "Pieci vakari ", 2009). Lomas citu režisoru izrādēs: Viņa (Kļima “Viņš, viņa un Francis”, rež. G. Poļiščuka, 2002), Maira Mežsarga (izrāde "Tas notika ar viņiem", rež. G. Šmits, 2007).

2007. gadā saņēmusi Lilitas Bērziņas balvu.

 Kopš 2010. gada 
Sadarbojusies ar režisori Inesi Mičuli — Kongo Bende, Diāna, Viktorija, Leldes mamma (G. Repšes "Smagais metāls", 2011), Ingela (S. Oksanenas "Muša", 2012), kā arī G. Šmitu — Mārtija (A. Beikeres "Drāmas kursi pieaugušajiem", 2011), Meģa māte, Līvu prostitūta Minta (izrāde "Pirmie aplausi", 2013), Inga (A. Rutkēvičas "Dukši", 2013), Matrjona (Ļ. Tolstoja "Tumsas vara", 2014), Aleksandra (A. Sokolova "Farjatjeva fantāzijas", 2015). Lomas M. Ķimeles izrādēs — La Meja, Vīramāte (P. Bakas "Austrumvējš, rietumvējš", 2013), Aspazija (I. Ābeles "Aspazija. Personīgi", 2015). V. Nastavševa izrādēs attēlojusi vairākus tēlus (I. Buņina "Tumšās alejas", 2012) un Poļinu (M. Kuzmina "Peldošie, ceļojošie, 2014). A. Hermaņa iestudētajā I. Ilfa un J. Petrova romāna "Divpadsmit krēsli" dramatizējumā (2014) attēlojusi večiņas lomu.

2015. gadā saņēmusi "Spēlmaņu nakts" balvu kā gada labākā aktrise par lomām Jaunā Rīgas teātra izrādēs "Aspazija. Personīgi", "Tumsas vara", "Divpadsmit krēsli".

 Filmogrāfija 

 Gads  Filma  Loma  Piezīmes 1990  "Valsis mūža garumā"  Velta  Lielā Kristapa balva "Labākā aktrise"  "Emīls Dārziņš"  epizodēs  TV seriāls 1995  "Ligzda"  epizodēs  1997  "Nediena"  Sieviete  īsfilma "Likteņdzirnas"  Meitene  1998  "Tumsas puķe"  Kaiva  TV seriāls 1999  "Mīlestība, nāve un televīzija"    īsfilma "Seko man!"  Brigita  2000  "Pa ceļam aizejot"  Daina 2002  "Palīgā"  Ieva  TV seriāls "Suņu vīrs un Tille"  Zilcepure  TV filma "Inspektors Grauds"  Biruta  TV seriāls 2004  "Ūdensbumba resnajam runcim"  Una  2007  "Neprāta cena"  Iveta  TV seriāls 2010  "Seržanta Lapiņa atgriešanās"  Maira Mežsarga  2012  "Četri mielasti"    Lienes Lindes diplomdarbs 2016  "Melānijas hronika"  Anna  2018"Paradīze '89"Homo novus Zelma2020"Aģentūra" Signe Miniseriāls 2021  Emīlija. Latvijas preses karaliene  Berta Āboliņa  daudzsēriju mākslas filma 2021—2022  "Nebaidies ne no kā"  Helēna  TV seriāls 2022  "Janvāris"  Biruta  "Mamma vēl smaida"  Aija  2023  Mātes piens  Rīgas skolas direktore   2024  "Padomju džinsi"  Anete Strautmene  daudzsēriju mākslas filma 

 Atsauces 

 Ārējās saites 
 Baiba Broka Jaunais Rīgas teātris
 Baiba Broka "Kino Latvijā"
 Baiba Broka filmas.lv
 Baiba Broka izrades.lv

Kategorija:Rīgā dzimušie
Kategorija:1973. gadā dzimušie
Kategorija:Latvijas aktieri
Kategorija:Latvijas kinoaktieri
Kategorija:Jaunā Rīgas teātra aktieri
Kategorija:Latvijas Kultūras akadēmijas absolventi
Kategorija:Lielā Kristapa balvas ieguvējas aktrises
Kategorija:Spēlmaņu nakts gada aktrises balvas ieguvējas
Kategorija:Spēlmaņu nakts balvu ieguvēji